钦定古今图书集成/明伦汇编/闺媛典/第364卷 > 铅山妇
## 钦定古今图书集成/明伦汇编/闺媛典/第364卷 > 铅山妇

按《理浔暇笔》：“成化间铅山有人悦一美妇，挑之不从，
乘其夫病，时天大雨昼晦，乃著花衣为两翼，如雷神
状，至其家，奋铁椎椎杀之，即飞出，其家以为真遭雷
诛也。又经若干时，乃使人说其妇求为妻，妇许焉，伉
俪甚笃，出一子已周岁矣。一日雷雨如初，因燕语漫
及前事曰：‘吾不为此，焉得妻汝’？妇佯笑，因问衣与两
翼何在？”曰：“在某箱中。”妇俟其人出，启得之，赴诉县。时
张公昺为县令，擒其人至，伏罪论死。